Hyvä xxx Koulu/Vanhempainyhdistys

Suomen lionit ovat **vuosikymmenen ajan** puhuneet lasten nettiturvallisuudesta. Aihe on entistä ajankohtaisempi puhutaanpa lasten terveydestä, syrjäytymisestä, oppimisesta tai häirinnästä. MySafetyn (2021) tutkimuksessa joka neljäs (26 %) yli 10-vuotiaista suomalaisista on kokenut nettivihaa tai -kiusaamista. Nettikiusaaminen on yleistä, 10–17-vuotiaista 46% on ollut netissä loukkaavien kommenttien kohteena. Nettikiusaaminen huolettaa suomalaisia ja lapsiperheissä yli puolet (57 %) on huolissaan perheenjäsentensä joutumisesta nettivihan tai -kiusaamisen kohteeksi.

*Mitä vanhemmat tarvitsevat luotsatakseen lapsiaan terveeseen mediankäyttöön?* Lionit toteuttavat valtakunnallisen **KiTeNet-kampanjan**, jonka kohteena ovat 10-vuotiaat ja heidän vanhempansa. Kampanja koostuu tiedotuksesta, nettisivuista ja jaettavasta materiaalista (videot, opas). *Kampanjan aineiston lionit tarjoavat ilmaiseksi vanhempainilloissa*. Tavoitteenamme on lasten terveellinen netin käyttö ja nettikiusaamisen ehkäisy. Haluamme tukea vanhempia heidän mediakasvattajan roolissaan, auttaa koteja luomaan turvallisen ja keskustelevan ilmapiirin myös nettiasioissa sekä mahdollistaa vertaistuen.

Materiaalissamme vanhemmat saavat vastauksia tärkeimpiin kysymyksiinsä ja hyviä keskustelun aiheita yhteisiin tilaisuuksiin sekä lasten kanssa keskusteluihin. Sähköisenä materiaalimme löytyy netistä: [www.lions.fi/kitenet](https://lions-fi.sites.avoine.com/kitenet-kiusaamisesta-terveeseen-nettikaytokseen/)

KiTeNet-kampanjan rahoittajana toimii Suomen Lions-liitto, ja sen sisältö on kasvatustieteilijöiden ja pedagogien laatima. Ilta on paikallisten lionsklubien tapa vaikuttaa tulevan sukupolven hyvinvointiin.

Haluaisimme yhteistyössä kanssanne järjestää vanhempainillan aiheesta, jossa tarjoaisimme vanhemmille kahvit ja aineistomme sekä sovitulla tavalla juonnetun keskustelun.

Uskomme, että innostutte aiheesta. Alla ovat yhteystietomme.

 LC-klubin yhteyshenkilön nimi ja kontaktitiedot